
1. „Preasfânta Treime” este numele cu care tradiţia eclezială 
bimilenară a credinţei creştine a mărturisit adevărul chipului descoperit 
în economia salvifică a lui Isus din Nazaret, Fiul veşnic făcut om. 
Printr-un tragic eveniment de suferinţă şi moarte, culminat în glorioasa 
experienţă a învierii lui Isus Cristos, JHWH a revelat în mod definitiv şi 
ultim «misterul» vieţii sale, esenţa sa profundă, identitatea sa radicală, 
gloria sa: el este din veşnicie o „comuniune de iubire”, Tată, Fiu şi Duh 
Sfânt. 

Prin revelația creştină, Dumnezeul unic al monoteismului ebraic se 
arată în istorie cu o inedită vitalitate: dincolo de singurătatea unului, 
Dumnezeul creştinilor este o treime de persoane în unitatea naturii. 
Monoteismul creştinilor este un monoteism concret, specific, particular: 
este monoteismul unicului Dumnezeu, care este Tată, Fiu şi Duh Sfânt 
sau este monoteismul Tatălui, al Fiului şi al Duhului Sfânt, care sunt 
unicul Dumnezeu. 

Biserica catolică, rugându-se şi aducând multumiri în liturgia 
cuharistică, mărturiseşte astfel: 


Cu unicul tău Fiu şi cu Duhul Sfânt eşti un singur Dumnezeu, un singur 
Domn, nu în unitatea unei singure persoane, ci în Treimea unei singure 
substanţe. Noi credem ceea ce ai revelat despre gloria ta, şi cu aceeaşi 
credinţă, fără deosebire, afirmăm despre Fiul tău şi despre Duhul Sfânt. 
Iar proclamându-te pe tine Dumnezeu adevărat şi veşnic, noi adorăm 


! Această comunicare este o prelucrare după A. STAGLIANO, I] mistero del Dio 
vivente. Per una teologia dell'Assoluto trinitario, Bologna 1996, 15-51. 

Treimea persoanelor, unitatea naturii, egalitatea unităţii dumnezeieşti 
(Prefaţa de la Liturghia pentru Sf. Treime). 


Expresia dogmatică este precisă, fiind rodul unui lung efort istoric şi 
cultural care, de la evenimentul neotestamentar până astăzi, a păstrat 
aceeaşi credinţă în Sfânta Treime, perfecționând-o şi îmbogăţind-o 
conceptual şi lingvistic. 


2. „Preasfânta Treime”, res nostra agitur. Revelarea chipului trinitar 
al lui Dumnezeu are o încărcătură soteriologică: nu este o doctrină pentru 
minte, ci este o putere salvifică care izvorăşte din evenimentul pascal al 
lui Cristos. Nu este atât un mysterium logicum cât, mai ales, un 
mysterium salutis. Faptul că Dumnezeu este o tri-unitate se reflectă în 
mod clar asupra modului de a concepe omul, aventura lui etică, existenţa 
lui socială şi politică, destinul său, pe lângă faptul că recere o anumită 
viziune despre medierea acestei mântuiri în Biserică. De aceea, 
mărturisirea Preasfintei Treimi nu este fără semnificaţie pentru istoria 
umană, fiind lumina care iluminează adevăratul ei sens, indicând scopul 
ei definitiv, destinul ei ultim: totul vine de la Treime şi totul aspiră spre 
Treime ca şi spre împlinirea sa semnificativă. 

Prin urmare, orice îndepărtare a conştiinţei trinitare de experienţa 
credinţei, orice eliminare a prezenţei sale din viziunea creştină despre 
lume, slăbeşte creştinismul în avantajul necredinţei, al indiferenţei 
religioase, dacă nu pune chiar premisele teoretico-practice pentru 
afirmarea solidă a ateismului. O Treime „sechestrată”, blocată şi 
împiedicată, închide în faţa teologiei posibilitatea de a justifica în mod 
critic credinţa creştină în plinătatea ei. Dacă creştinii rămân monoteişti, 
dar fără să fie trinitari, va fi greu de depăşit acea criză de identitate 
culturală a creştinismului, manifestată în drama contemporană a separării 
dintre credinţă şi cultură, dintre Evanghelie şi viaţă. După K. Rahner 
însă: 

Este necesar să se amintească faptul, întrucât este urgent pentru 
creştinul şi predicatorul de astăzi, că doctrina Treimii, deşi deseori este 
exaltată ca misterul fundamental al creştinismului, în viaţa concretă a 

creștinului şi în predică are o funcţie foarte modestă, în caz că o are”. 


Dovada constă în greutatea pe care o întâmpină creştinul, chiar şi în 
viaţa spirituală, de a se raporta în mod autentic şi personal la Treimea lui 
Dumnezeu, ca şi viață a Tatălui şi a Fiului şi a Duhului Sfânt. În 
rugăciune avem impresia că creştinul se adresează unei „divinităţi” 
indistincte, unui Tu generic şi abstract, şi nu persoanei Tatălui, izvor şi 
scop al oricărei invocaţii rugătoare, prin Fiul în Duhul Sfânt. În acest 
mod, Treimea va fi mărturisită doar verbal. Rămânând neoperativă, ea va 
fi o «ipoteză inutilă», fără de care esenţa religiei ar rămâne neschimbată 
ca şi viaţa etică a omului. Dogma Sfintei Treimi ar rămâne irelevantă la 
nivelul experienţei. Aşa scria I. Kant: 


Din doctrina Sf. Treimi, luată literal, nu este posibil să extragi absolut 
nimic pentru practică, chiar dacă cineva crede că o înţelege, şi, cu atât 
mai puţin, dacă apoi îşi dă seama că ea depăşeşte orice concept uman”. 


Din acest punct de vedere, angajamentul teologiei ar trebui să fie acela 
de a stimula folosirea unui limbaj mai puţin generic şi indistinct despre 


? K.RAHNER,,„ Teologia della Trinită”, în Sacramentum mundi, VIII, Brescia 1977, 
460. K. Rahner este convins de faptul că mulţi creştini, „în ciuda exactei profesiuni 
de credinţă a Preasfintei Treimi, sunt numai «monoteişti» în practica vieţii lor 
religioase. Am putea să spunem că, dacă ar fi să se suprime, ca falsă, doctrina 
trinitară, chiar şi după o astfel de intervenţie, o mare parte a literaturii religioase ar 
putea rămâne neschimbată... Am putea bănui că, pentru catehismul minţii şi al inimii 
(spre deosebire de catehismul tipărit), reprezentarea întrupării din partea creştinului 
nu ar trebui să se schimbe deloc, în caz că nu ar mai fi Treimea”, K. RAHNER, „Il Dio 
trino come fondamento originario e trascendente della storia della salvezza”, în 
Mysterium salutis, II, Brescia 1969, 404. După părerea lui J. Moltmann: „Pare că nu 
are mare importanţă, atât în doctrina credinţei cât şi în etică, dacă Dumnezeu este unul 
sau întreit. De aceea, în scrierile apologeţilor moderni, care vor să ilustreze în mod 
inteligibil contemporanilor creştinismul, nu găsim nici măcar o doctrină trinitară. Nici 
noile aşezări ale teologiei fundamentale nu încep de la Preasfânta Treime. Fie că e 
vorba de teologia hermeneutică sau de teologia politică, de teologia procesului sau 
epistemologia teologică: doctrina trinitară, în aceste încercări menite să motiveze 
reflecția teologică curentă, nu are nici o importanţă de fond”, J. MOLTMANN, Trinità 
e regno di Dio, Brescia 1983, 11-12. 

* I. KANT, ZI conflitto delle facoltà, Genova 1953, 47. 

Dumnezeu, repunând Preasfânta Treime la locul ei, adică în „centrul”, în 
„inima” credinţei, şi, prin urmare, a reflecţiei teologice. Efortul critic al 
teologiei ar trebui să ducă la „răscumpărarea” Preasfintei Treimi în 
avantajul credinţei trăite, pentru ca ea să structureze şi să pătrundă orice 
mişcare credincioasă, liturgică (rugăciunea), mărturisitoare (martiriul), 
kerigmatico-catehetică (predica), teoretică (inteligenţa teologică a 
credinţei). Nevoia urgentă a înculturării credinţei, reafirmată cu autoritate 
astăzi de relansarea misionară a unei „noi evanghelizări”, impune această 
răscumpărare trinitară. 

Într-adevăr, teologii sunt la lucru“. Ei se străduiesc să recupereze 
dimensiunea trinitară la toate nivelele tratării teologice: doctrina despre 
creaţie, despre har, despre sacramente, despre Biserică şi despre revelaţie. 
De asemenea, ei dau o atenţie mai mare specificului creştin trinitar în 
antropologie, cristologie şi escatologie. În sinteză, marele proiect care ar 
fi de realizat este acela de a depăşi criza teocentrismului trinitar, 
determinată de o excesivă „concentrare” asupra problemei cristologice”. 


* Evoluţia reflecţiei teologice recente este caracterizată de această secvenţă: „dacă 
anii '60 au fost marcați, în special, de un interes ecleziologic, în anii '70 atenţia s-a 
îndreptat spre tema cristologică, pentru a se dezvolta apoi, în anii '80, într-o 
aprofundare prevalent orientată spre mysterium Trinitatis”, M. SERENTHĂ, „La 
teologia trinitaria oggi”, în La scuola cattolica 118 (1990) 90. 

5 Cf. N. Ciota, La crisi del teocentrismo trinitario nel Novecento teologico, Roma 
1993. O cristologie care nu ar avea un fundament trinitar îşi ratează scopul şi e în 
mare măsură riscantă pentru credință. Această lamentare a lui Manaranche este mai 
mult decât o plângere nostalgică; este identificarea unui pericol serios, teologic 
relevant, de la care ar trebui să derive angajamentul teologic de a fi din punct de 
vedere lingvistic mai precişi, străduindu-ne să bazăm «evocarea cuvântului» pe 
realitatea şi adevărul conţinutului de comunicat, învăţat în credinţă. Orice expedient 
retoric trebuie să fie pătruns de problema critică referitoare la corespondenţa ei cu res 
tratată pentru a nu cădea în nominalismul /latus vocis: „În alte timpuri, cine se apropia 
de Biserica catolică ştia bine că regăsea aici pe Dumnezeul lui Isus Cristos. Din 
păcate, astăzi a devenit posibil să vorbeşti despre Isus fără să faci cea mai mică aluzie 
la trascendent, şi, chiar mai mult, să-l contrapui acesteia din urmă. Prin urmare, Isus 
din Nazaret, dulce sau violent după diferiți comentatori, este redus la o simplă 
oglindă a valorilor umane ale epocii. Fiind fără un fundament trinitar, i se poate da 
îmbrăcămintea care se vrea”, A. MANARANCHE, Jl monoteismo cristiano, Brescia 

3. Dumnezeu, cel de trei ori sfânt, absolut trascendent, indisponibil, 
s-a arătat în Cristos aproape de om, ca tovarăşul său de drum, atent la 
dramele şi suferințele sale. Aceasta înseamnă că el este, într-un anumit 
mod, disponibil, exprimabil chiar în calitatea sa de Dumnezeu inefabil. 
Prin urmare, misterul său nu este întuneric de nepătruns, ci plinătate de 
lumină care iluminează existența umană, arătând istoriei o nouă 
semnificație, dând un răspuns inedit la orice întrebare umană, însă, 
oricum, totdeauna în sintonie şi în continuitate cu întrebările radicale ale 
oamenilor din toate timpurile. 

De aceea, pentru om este imposibil să nu vorbească despre Dumnezeu, 
deoarece Dumnezeu este sensul ultim, definitiv şi necondiţionat al 
existenţei sale. Ilustrarea adevărului semnificativ al monoteismului 
trinitar reprezintă angajamentul misionar al credinţei creştine, care 
recunoaşte în unitatea Tatălui, a Fiului şi a Duhului Sfânt identitatea 
concretă a vieții lui Dumnezeu, mântuitorul oamenilor. Dumnezeu şi-a 
revelat adevăratul chip în istorie pentru a-l mântui pe om, pentru a-l face 
pe deplin fericit. În acest sens, este important a vorbi despre Dumnezeul 
creştin, a-l transmite altora, explicând noutatea lui revelatoare. Dacă 
misterul lui Dumnezeu este răspunsul la misterul omului, orice 
interpretare a misterului omului implică înţelegerea Preasfintei Treimi, 
ca descoperire a lui Dumnezeu cel ascuns, spre care tinde inima 
neliniştită a fiecărui om, în căutarea păcii. 

Dar cum să vorbeşti astăzi despre Preasfânta Treime? Cum să satisfaci 
condiţiile unei comunicări care trebuie să facă disponibil ceea ce este 
indisponibil şi să exprime în limbajul uman ceea ce este veşnic inefabil? 
Cum să faci să intre în imaginaţiile totdeauna categoriale, şi, uneori, 
echivoce, ale muritorilor plinătatea absolută şi trascendentă a lui 
Dumnezeu? Acţiunea este evident paradoxală. Este important însă să 
notăm că paradoxul este doar în al doilea rând logic; în primul rând, el 
este „istoric”. Credinţa creştină mărturiseşte o dată cu întruparea prezenţa 
reală a Fiului lui Dumnezeu în istoria oamenilor. O dată cu creştinismul, 
absolutul a devenit concret, infinitul are un spaţiu posibil în finit, 


1988, 81-82. 

Cuvântul veşnic al lui Dumnezeu a luat chip omenesc şi, ca răspuns 
semnificativ la întrebarea umană după sens, a devenit „comunicabil”. În 
orice „aici” şi în orice „unde” al existenţei umane, Treimea lui 
Dumnezeu, inaccesibilul de trei ori sfânt, s-a apropiat personal de fiecare 
om din orice timp, înăuntrul şi în afara oricărei geografii teritoriale şi 
culturale. 

Polii care trebuiesc păstraţi într-o permanentă tensiune sunt: 

1. adevărul lui Dumnezeu absolut şi trascendent: 
2. instanţa reală a istoriei concrete a oamenilor din toate timpurile. 

Teologia îşi asumă această tensiune, promovând în mod critic 
posibilităţile ei teoretice şi practice. Adevărul aceluia care se sustrage 
totdeauna devenirii istorice trebuie să fie spus şi relatat, gândit şi trăit 
după diferitele modalităţi culturale care apar din când în când în 
schimbările epocale ale orizonturilor de cunoaştere. Sarcina hermeneutică 
care se naşte de aici nu este deloc uşoară. Teologia trebuie să se 
străduiască pentru aceasta în numele credinţei şi al semnificației sale. De 
fapt, aceasta este şi misiunea salvifică a Bisericii care trebuie să 
descopere oamenilor adevăratul chip al lui Dumnezeu, să-i conducă la el, 
desigur, în respectul libertăţii şi al conştiinţei lor critice. 

De aici, rezultă nevoia unui limbaj adecvat, pentru ca această 
comunicare să fie cât mai incisivă şi mai provocatoare. Treimea lui 
Dumnezeu nu este, de fapt, un răspuns generic la instanţe umane 
indeterminate şi abstracte. Dumnezeul cel Unul şi Întreit este împlinirea 
plenară a nevoilor concrete şi reale ale omului. De aceea, omul 
contemporan trebuie să fie «înţeles» în acele trăsături particulare în care 
se exprimă astăzi neliniştile şi speranţele sale, temerile şi dificultățile 
sale, dramele şi aspiraţiile sale spre propria realizare şi fericire, 
suferinţele şi dorinţa de a depăşi orice limită care îl blochează, nevoia 
urgentă a propriei emancipări, conştiinţa ieșirii din starea de minoritate 
intelectuală, socială, politică, şi pretenţia de a avea condiţii de viaţă mai 
juste, mai drepte, mai fraterne, mai solidare, dincolo de orice 
constrângere nedreaptă la mizerie economică, morală şi culturală. 


4. Indicarea sintetică a provocărilor culturale ale timpului prezent 
rezultă, prin urmare, interesantă pentru ca teologia să-şi împlinească 

misiunea ei de mediere critică a credinţei trinitare a Bisericii „astăzi”. De 
fapt, cultura actuală este plină de provocări care interpelează sensul 
însuşi al mărturisirii, deschizându-i noi căi de afirmare inteligentă, acolo 
unde Treimea îşi pierde trăsăturile de «teoremă cerească» pentru a se 
îmbrăca cu hainele de adevăr istorico-salvific. Este provocarea pe care 
credința eclezială în Dumnezeul unul şi întreit o lansează oricărei 
expresii culturale. 

Naşterea conştiinţei istorice apare ca o trăsătura caracteristică a 
culturii occidentale, de care teologia nu poate face abstracţie. Ea 
reprezintă „cea mai importantă revoluţie pe care am avut-o de la apariția 
epocii moderne. Încărcătura ei spirituală o depăşeşte probabil pe cea pe 
care noi o recunoaştem ştiinţelor naturale”. 

Omul este tot mai mult conştient de propria temporalitate, conştiinţă 
pe care o dobândeşte din experienţa individuală a existenţei sale, din 
schimbarea permanentă a formelor sociale de agregare, din evoluţia 
însăşi a universului cosmic cu o istorie de miliarde de ani. Atenţia faţă de 
culturile particulare, față de diferenţierea ştiinţelor, față de multiplele 
posibilităţi ştiinţifice şi tehnologice deschide omului de astăzi o lume 
surprinzător de bogată, policromă, mereu mai vastă, care sporeşte 
siguranţa incapacității umane de „a o defini o dată pentru totdeauna”, de 
a o cuprinde într-o singură privire. 

Destinul filozofiei metafizice - cea care îşi propunea sarcina de a fixa 
teoretic unitatea realității, readucând multiplicitatea la unicul său 
fundament - apare astăzi ca definitiv depăşit. De la orientarea spre 
subiect (Cogito ergo sum), pe care orice reconstrucţie a istoriei filozofiei 
o pune pe seama lui Carteziu (+1650), până la afirmarea postmodernă a 
principiului pluralității şi al transversalităţii, care integrează diferenţele 
prezente în realitate şi justifică gândirea dispersivă a epocii 
contemporane, există un fir subtil şi tenace de continuitate. 

Refuzând mitul iluminist al unei raţiuni totalizante, doritoare de a 
ilumina orice lucru cu propria lumină, curentul postmodern se orientează 
spre recunoaşterea multiplicităţii raţionalităţilor, care sunt între ele 


é H. G. GADAMER, Íl problema della coscienza storica, Napoli 1969, 7. 

incomensurabile, neomolagabile, eterogene”. Marile metanaraţiuni, cu 
care a fost interpretată istoria occidentală în timpul modernităţii - 
emanciparea omenirii (iluminismul); teleologia Spiritului (idealismul); 
hermeneutica sensului (istoricismul) - după ce au legitimat practici 
politice şi sociale, instituţii, legislații, moduri de gândire şi comportări 
etice, au devenit desuete, ducând la apusul unei lumi încadrate, unitare, 
omogene şi la aurora unui nou mod de a se înţelege pe sine şi realitatea, 
lume în care domină „conştiinţa inconciliabilității”, cu o specială 
accentuare a „pozitivităţii pluralităţii”“. Adevărul este multiplu, polimorf. 
Monolitismul modernităţii cedează locul eterogeneităţii viziunilor despre 
lume, făcând referinţă la trăirile singulare ale indivizilor şi ale grupurilor, 
care sunt în mod ireducibil autonome. În acest context, se consumă acea 
extinsă pierdere de experienţă care este cauza semnificativă a crizei de 
sens şi de orientare a epocii contemporane. 


5. E uşor de intuit că toate acestea duc la o „metamorfoză a raţiunii”, 
la o nouă înţelegere a raţionalităţii, care are nevoie de o regândire a 
tuturor categoriilor cu care se interpretau în mod tradiţional lumea, 
istoria, viaţa şi Dumnezeu. În câmpul ştiinţei, al eticii şi al politicii, 
cultura actuală şi-a luat adio de la acea raționalitate care căuta un 
fundamentum inconcussum, o autoritate sau un criteriu decisiv la care să 
facă referință pentru „a justifica” în mod universal propriile poziţii 
teoretice şi practice. Failibilitatea, conjuncturalitatea, necesitatea 
metodică a combaterii (K. R. Popper) sunt noile cuvinte cheie în jurul 
cărora se elaborează teoria raţiunii concrete, care înaintează printre erori 
şi falimente, apropiindu-se de adevăr totdeauna prin aproximare, fără să 
mai aibă pretenţia de a demonstra ca absolut adevărată orice fel de 
teorie”. Aşadar, gândirea este conştientă de propria slăbiciune, ştie că nu 


1 Cf. T. W. ADORNO - M. HORKHEIMER, Dialettica dell 'Illuminismo, Torino 1993. 

5 Cf. J. F. LYOTARD, La condizione postmoderna. Rapporto sul sapere, Milano 
1979. 

° În „Prefața” la ediția italiană din 1970 a cărții sale Logica della scoperta 
scientifica, Popper afirmă referitor la metoda sa critică: „ea constă în a propune 
ipoteze îndrăzneţe şi în a le expune la criticile cele mai severe pentru a descoperi unde 

mai este o „gândire puternică”, o „gândire metafizică”. Este o „gândire 
slabă”, satisfăcută în mod dramatic de propria incapacitate de a oferi 
dovezi de necontestat pentru orice: existenţa lui Dumnezeu, nemurirea 
sufletului etc. 

Relativismul gnoseologic, etic, politico-democratic, pare să asigure 
convieţuirea civilă în interiorul unui sistem de toleranţă care integrează 
diferenţele celui care este diferit, respectând caracterul tipic al oricărui 
om şi al oricărei culturi, singularitatea de nerenunţat a individului. Însă, 
pe plan psihologic, social şi cultural se pare că consecinţele au avut o 
mare influenţă asupra acelei crize de sens spre care se îndreaptă omul 
contemporan, ca şi criză de orientare în timpul transformărilor rapide. 
Totul apare ca atras într-un vârtej frenetic, aparent de neguvernat. 
Fragmentul interesează mai mult decât totalitatea. De aceea, au crescut 
posibilităţile de alegere, însă, în aceeaşi măsură, a scăzut şi capacitatea 
noastră de decizie. Ceea ce este provizoriu bucură mai mult decât ceea 
ce este durabil, ceea ce este schimbător mai mult decât ceea ce este stabil. 
Nu mai este înţeles angajamentul pentru ceva definitiv: dăruirea de sine 
„până la moarte” sau „pentru veşnicie” se pare că a devenit o experienţă 
cu gust arhaic, care nu mai poate fi trăită în concreteţea de astăzi. Nimic 
nu este ireversibil. Revenirea asupra propriilor decizii este considerată ca 
o creştere în maturitate. Şi totuşi se moare în relaţii umane şi sociale care 
nu mai ating profunzimea inimii. Se cade în superficial. Alegerile apar 
lipsite de conţinuturi de valori. Par tot mai autonome în comparaţie cu 
dogmele, religiile, tradiţiile, şi totuşi devin tot mai precare din cauza 
lipsei unei semnificaţii autentice şi a unui fundament ultim. 


s-a greşit”. Căutarea începe totdeauna cu punerea sub semnul întrebării a ceea ce se 
ştie: „Ne aflăm totdeauna situaţi într-un anumit orizont de probleme şi alegem o 
problemă pe care sperăm să o rezolvăm. Soluţia, tot mai avansată prin încercări, 
constă într-o teorie, într-o ipoteză, într-o conjunctură. Diferitele teorii rivale sunt 
confruntate şi discutate în mod critic, cu scopul de a scoate la iveală greşelile”. Este 
vorba de metodologia falsificării care, pentru Popper, a devenit «parte şi patrimoniu 
al filozofiei de astăzi», K. R. POPPER, Logica della scoperta scientifica. Il carattere 
autocorrettivo della scienza, Torino 1970, XIV-XV. 

6. E ca şi cum ar reapărea din profunzimea dramei şi a crizei istorice 
a omului problema teoretică dintotdeauna: cea a concilierii necesare 
dintre multiplu şi unul. Uni-pluralitatea sau pluri-unitatea apar ca 
structuri formale ale existenţei, ca transcendentale inevitabile. Cu alte 
cuvinte, fiecare experiență umană pare să ceară, pentru împlinirea ei 
fericită, ca unitatea interioară să nu ducă la o închidere în sine, ci la o 
deschidere faţă de celălalt. Diversitatea nu poate să ducă la împrăştiere, 
pentru că ar cădea în abisul singurătăţii disperate. Unitatea nu poate fi o 
omologare aplatizantă şi reductivă. Istoria şi gândirea umană ating 
posibilitatea unei trăiri care realizează la orice nivel al existenţei istorice 
unitatea în multiplicitate, pluralitatea în unitate. Omul de astăzi se mişcă, 
evident, într-o tensiune neîncetată pe care am putea-o numi „unitrinitară”. 

Căderea ideologiilor a fost semnul depăşirii principiului totalitar în 
cadrul căruia era interpretată conştiinţa modernă. Însă dincolo de 
paradigma modernă a unităţii, pluralismul fragmentat al postmodernităţii 
duce la o periculoasă criză a identității individuale şi colective, 
justificând şerpuitoarele şi necesarele nostalgii de unificare universală 
din timpul prezent. Pierderea rapidă a punctelor de referinţă ideologică 
îi lasă pe toți mai mult sau mai puţin dezorientaţi. Oamenii au nevoie de 
direcţii, de sens. Dar, ce e mai important, ei trebuie să le găsească pe cele 
juste. Apoi, nu e chiar atât de adevărat că astăzi există o criză de valori. 
Cel puţin, dacă le luăm în consideraţie pe cele despre care se vorbeşte 
mai mult: dreptate, legalitate, pace, solidaritate, condiviziune şi chiar 
sacrificiu, iubire, dăruire de sine. Aceştia însă au devenit termeni goi, rod 
al unei retorici verbale cu care ne-am obişnuit şi care fac imposibilă 
comunicarea realităţii care se află în şi nu în afara acestor cuvinte. 

Trăim într-o epocă, într-un timp istoric care este clar fragmentat. 
Sociologilor le place să folosească imaginea de labirint sau de arhipeleag 
pentru a descrie societatea noastră care a moştenit din trecut marea 
disoluție a zidurilor căzute. Ținem în mâini pietre sfărâmate, care, 
aparent, nu mai pot fi reunite. Este situația contradictorie a epocii 
postmoderne căreia nu-i place, sau, chiar şi mai mult, se îngrozeşte de 
sistemele unitare, de punctele de referinţă, deoarece acestea recer 
priorităţi, ierarhii, judecăţi de evaluare. „Eu”-ul nostru, în mod voit 
«slab», nu suportă să fie condus forţat în cadrul aprofundării teoretice, ci 

se opreşte la suprafaţa informaţiilor care bombardează capacităţile sale 
receptive. Nu contează ce gândeşti, important e să fie informat. Pentru a- 
ți păstra propria imagine, important este să cunoaşti ştirile, eventual fără 
efortul unui supliment de reflecţie, care ar putea să creeze unitate, 
armonie între diferitele şi contradictoriile izvoare informative. Toleranţa 
este tensiunea necesară. 


7. În acest mod, se înţelege motivul care a dus la propunerea unei etici 
mondiale, în măsură să fondeze pe un minimum comun speranţele de 
pacificare universală'”. 

Nu e vorba de reducerea religiilor la un fel de minimalism etic, ci de 
a focaliza mai bine acel minimum pe care religiile lumii îl posedă în 
domeniul etic. Într-un timp în care încă nu s-au stins războaiele dintre 
naţiuni, sângeroasele conflicte dintre rase, într-o lume în care puterea 
aparatului politico-economic înlănţuieşte toate popoarele în zalele unei 
distrugeri constante a ecosistemului, apare exigenţa unei viziuni largi 
care să fie capabilă să «unească» societăţile pe scară mondială. E nevoie 
nu atât de o religie sau de o ideologie a unităţii, ci, mai curând, de norme, 
valori, scopuri, idealuri care unesc!!. 


'* Tentativa făcută de H. Küng în 1990 cu proiectul său de etică mondială (H. 
KUNG, Projekt Weltethos, München 1990) corespunde, deşi într-o perspectivă diferită, 
fiind elaborată în cadrul problemei religiilor din toată lumea, celei a filozofului şi 
bioeticului american H. Tristram Engelhardt Jr. care era în căutarea unei morale 
comune (H. T. ENGELHARDT, Bioethics and Secular Humanism. The Search for a 
Common Morality, London 1991). Pentru amândoi, este problematică referinţa la 
credinţa religioasă: credinţa ebraică, creştină şi islamică exprimă un crez monoteist 
însă sunt profund diferite între ele, la fel cum sunt şi credinţele non monoteiste ale 
multor religii asiatice (taoismul, confucianismul, budismul, hinduismul) cu diferitele 
lor forme religioase şi morale. 

1! H, KÜNG şi K. J. KuscHEL au editat în acelaşi timp cu cartea lor Weltfriede 
durch Religionsfrieden, München 1993, şi Erklärung zum Weltethos, München 1993. 
Pentru prima dată în istoria religiilor, un parlament al religiilor din toată lumea, reunit 
la Chicago de la 28 august la 4 septembrie 1993, a pronunţat şi semnat o declarație 
referitoare la etica mondială, elaborată în comun, ca punct de plecare pentru o mai 
mare şi concretă determinare a conţinutului ei însă deja cu speranţa de a produce o 
schimbare globală a conştiinţei. 

Lumea traversează o gravă criză - criza economiei mondiale, a 
ecologiei mondiale şi a politicii mondiale - care se exprimă în suferința 
a sute de milioane de oameni sub povara lipsei locului de muncă, a 
mizeriei, a foametei şi a distrugerii familiei. În faţa acestei crize, capii şi 
membrii religiilor lumii au datoria morală de a refuza orice formă de 
agresiune, de fanatism, de ură şi de ostilitate faţă de ceilalţi, care încă, 
adesea mai constituie o cauză de confruntări violente şi sângeroase, în 
care religia este instrumentalizată cu scopuri de putere politică. De aici, 
nevoia urgentă de a ajunge la un consens fundamental între religii, care 
să poată furniza bazele pentru o etică mondială adresată tuturor 
oamenilor, chiar şi celor fără religie. O etică mondială care să unească pe 
baza unui consens fundamental minimal cu privire la valori şi la măsuri 
inamovibile şi la comportări morale fundamentale”. 


9. E posibil, totuşi, în condiţiile de astăzi, să te gândeşti la o 
convieţuire umană planetară, capabilă să organizeze viaţa oamenilor din 
secolul nostru într-un cadru de referință «comun» din punct de vedere 
etic? E posibil astăzi, între multiplele manifestări ale culturilor şi ale 
religiilor, ale societăţilor şi ale politicii, să ajungi la un consens 


12 Principiile unei etici mondiale sunt astfel schematizate: 1. siguranţa că nici o altă 
ordine mondială nu este posibilă fără o etică mondială; 2. afirmarea unei cereri care 
nu poate fi eliminată, şi anume că orice om trebuie să fie tratat omeneşte; 3. 
precizarea a patru indicaţii inamovibile: a) obligaţia faţă de o cultură a non violenţei 
şi a respectului oricărei vieți; b) obligaţia unei culturi a solidarităţii şi a unei ordini 
economice juste; c) obligaţia unei culturi a toleranţei şi a unei vieţi trăite în adevăr; 
d) obligaţia unei culturi a egalității în drepturi şi a reciprocităţii dintre bărbat şi 
femeie; 4. urgenţa unei schimbări de conştiinţă. Mai ales în apelul la această 
schimbare a inimii apare abstracția metodologică a unei etici mondiale astfel 
orientate. Un consens universal pentru multe întrebări particulare în domeniul etic (de 
exemplu, a bioeticii şi a eticii sexuale, a eticii ştiinţei, a economiei şi a statelor) nu e 
numai greu, ci, de fapt, imposibil. O etică mondială poate fi o dorință umană 
semnificativă însă impracticabilă. Suferim cu toţii astăzi din cauza caracterului 
absolut gol al termenilor lingvistici folosiţi în vocabularul zilnic. În nominalismul 
actual, expresii precum „just”, „ordine economică justă”, „adevăr”, „respect”, 
„solidaritate” intră în chinul veşnicului conflict al interpretărilor, fără să se ajungă la 
o unitate semantică. 

fundamental care să fie, pentru viaţa oamenilor din timpul nostru, ca un 
fel de „limbaj comun”, dincolo de babel-ul imposibilei comunicări? E 
posbilă astăzi depăşirea disperatei fragmentări comunicative care apare 
ca simptomul cel mai vizibil al slăbiciunii şi al contradicţiei unei omeniri 
tot mai mult apropiată de sistemele tehnologice ale medierii lingvistice 
şi, paradoxal, tot mai mult devenită „satul global” al singurătăţii 
persoanelor? Va fi, aşadar, imposibilă depăşirea agoniei unei lumi care 
moare în propriile „diferenţe”, deoarece îi vine greu să recunoască, în 
practică, bogăţia multiformă, şi interpretează categoria diferenţei sub 
semnul arogant al diviziunii şi sub ideea totalitară de dominare? 

Speranţa umană de supravieţuire demnă apare legată de o singură 
temă: „firul Ariadnei” care însufleţeşte şi susţine orice căutare, exprimat 
de câteva cuvinte care sunt numai în aparenţă generice, precum 
„globalizare”, „mondializare”. Cu acestea, este rechemată direcţia 
obligatorie de urmat actualmente pentru depăşirea relelor şi a dramelor 
care îi cuprind pe oamenii timpului prezent şi care pot fi observate cu 
uşurinţă, dacă ne îndreptăm cu ochii minţii la durerea foamei şi a 
războaielor lumii, la nedreptăţile şi discriminările economice, la 
tensiunile sociale şi politice care străbat ţările şi oraşele, regiunile şi 
naţiunile, popoarele pământului. 

Mai ales criza politicii a trimis în mod constant la problema etică ca 
la un fel de supapă de siguranţă. Cât priveşte, apoi, în ce măsură acest 
apel a fost ori ar fi respectuos faţă de etica însăşi este o întrebare fără 
răspuns. E adevărat că nici un serviciu făcut oamenilor dintr-un oraş 
(polis) nu poate fi practicat fără normativitatea atitudinilor fundamentale, 
a măsurilor şi a regulilor obligatorii, fără valorile etice. O reînnoire etică 
a activităţii politice poate permite o politică care să realizeze atitudinea 
ei originală, cea a slujirii creşterii binelui comun al societăţii, producând 
acele condiţii de libertate concretă şi de solidaritate extinsă care sunt 
minimale pentru a construi o civilizație demnă de om. 

Totuşi, etica este ceva cu totul deosebit. Este ca un vârtej: când te 
apropii de suprafaţă eşti atras şi înghițit. Apelul la valori, sau la valorile 
etice, pune problema fundamentului lor şi acesta împinge gândirea spre 
recunoaşterea unui Dincolo personal, fără de care orice fundament 
proxim apare ca nefondat autentic şi, de aceea, ca o reformulare a durerii 

lumii. În general, etica umană nu poate fi elaborată şi practicată fără 
fundamentul religios al unui Absolut trascendent care, în acest context, 
apare ca instanţa ultimă, capabilă să garanteze obiectivitatea convieţuirii 
umane, în şi dincolo de încleştările particulare şi subiective. 

Toate acestea cu o observaţie teologică importantă, şi anume de a nu-l 
cobori pe Dumnezeu la o „funcţie de rezolvare” a problemelor noastre 
existenţiale şi teoretice. Moartea, caracterul finit, suferinţa, vina sunt 
experienţe care deschid omul spre misterul lui Dumnezeu. Teologia 
articulează în mod critic răspunsul credinţei la întrebările după sens ale 
omului cu atenția de a nu-l instrumentaliza în mod funcțional pe 
Dumnezeu: „Acolo unde Dumnezeu serveşte (numai) la ceva, acolo el 
este deja deformat de acesta la care serveşte”!?. Împlinirea şi satisfacerea 
oricărei aspirații şi căutări umane de către Dumnezeu este totdeauna 
neaşteptată şi nesperată. 

În acest sens, revelaţia trinitară a lui Dumnezeu în istoria lui Isus 
Cristos poate fi teologic reînţeleasă ca actualizare a deschiderii omului 
faţă de absolut. Omul este, prin definiţie, deschidere faţă de misterul lui 
Dumnezeu, a cărui manifestare rămâne liberă şi indeductibilă, absolut 
inedită şi nouă, deşi capabilă să corespundă profund aşteptărilor umane, 
făcându-le să explodeze şi atrăgându-le spre ţinte şi finalităţi adecvate (şi 
totuşi mereu inadecvate) adevărului chipului lui Dumnezeu, iubirea 
Tatălui, a Fiului şi a Duhului Sfânt care sunt unicul Dumnezeu. 


'5 De aceea, „credinţa şi teologia desfăşoară, pe bună dreptate, funcţii importante 
referitoare la soluţionarea problemelor vieţii individuale şi sociale. Însă, când se 
vorbeşte de funcţia credinţei în Dumnezeu ar trebui să fim atenţi: într-adevăr, dacă 
problema lui Dumnezeu s-ar epuiza în încercarea de a ilumina această funcţie a lui 
Dumnezeu în raport cu viaţa noastră, am pierde deja din vedere adevărata lui 
dumnezeire”, D. SATTLER - TH. SCHNEIDER, „Dottrina su Dio”, în Nuovo corso di 
dogmatica, |, ed. TH. SCHNEIDER, Brescia 1995, 67. 


